title: Решение на Съвета от 26 февруари 1996 година относно приключването на Меморандуми за разбирателство между Европейската общност и Ислямска република Пакистан и Европейската общност и Република Индия относно търговските договорености за достъп до пазара на текстилни продукти

text:
Важна правна забележка

|

31996D0386

Официален вестник n° L 153 , 27/06/1996 стр. 0047 - 0047 специално чешко издание глава 11 том 24 стр. 161  - 161 специално испанско издание глава 11 том 24 стр. 161  - 161 специално унгарско издание глава 11 том 24 стр. 161  - 161 специално литвийско издание глава 11 том 24 стр. 161  - 161 LV.ES глава 11 том 24 стр. 161  - 161 MT.ES глава 11 том 24 стр. 161  - 161 PL.ES глава 11 том 24 стр. 161  - 161 SK.ES глава 11 том 24 стр. 161  - 161 специално словенско издание глава 11 том 24 стр. 161  - 161

		19960226Решение на Съветаот 26 февруари 1996 годинаотносно приключването на Меморандуми за разбирателство между Европейската общност и Ислямска република Пакистан и Европейската общност и Република Индия относно търговските договорености за достъп до пазара на текстилни продукти(96/386/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113, във връзка с първо изречение на член 228, параграф 2 от него,като взе предвид предложението на Комисията,като има предвид, че в рамките на преговорите по ГАТТ за достъп до пазара Комисията проведе преговори с Република Индия и Ислямска република Пакистан по въпроси, свързани с достъпа до пазара на текстилни продукти;като има предвид, че меморандумите за разбирателство между Европейската общност и Ислямска република Пакистан и Европейската общност и Република Индия относно търговските договорености във въпросния сектор бяха парафирани съответно на 15 октомври и 31 декември 1994 г.;като има предвид, че въпросните документи следва да бъдат одобрени,РЕШИ:Член 1Меморандумите за разбирателство между Европейската общност и Ислямска република Пакистан и Европейската общност и Република Индия относно търговските договорености за достъп до пазара на текстилни продукти се одобряват от името на Общността.Текстовете на документите се прилагат към настоящото решение.Член 2Председателят на Съвета се упълномощава да посочи лицето, оправомощено да подпише меморандумите по член 1, с което да обвърже Общността.Съставено в Брюксел на 26 февруари 1996 година.За СъветаПредседателS. Agnelli--------------------------------------------------


title: 2008/158/ЕО: Решение на Съвета от 18 февруари 2008 година за удължаване на срока на прилагане на мерките в Решение 2002/148/ЕО относно приключване на консултациите със Зимбабве съгласно член 96 от Споразумението за партньорство между държавите от АКТБ и ЕО

text:
               26.2.2008

               BG

               Официален вестник на Европейския съюз

               L 51/19

      РЕШЕНИЕ НА СЪВЕТА

   от 18 февруари 2008 година
   за удължаване на срока на прилагане на мерките в Решение 2002/148/ЕО относно приключване на консултациите със Зимбабве съгласно член 96 от Споразумението за партньорство между държавите от АКТБ и ЕО
   (2008/158/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 300, параграф 2, втора алинея от него,
   като взе предвид Споразумението за партньорство АКТБ—ЕО, подписано в Котону на 23 юни 2000 г. (1) и изменено в Люксембург на 25 юни 2005 г. (2),
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат и процедурите, които трябва да се следват за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид предложението на Комисията,
   като има предвид, че:

               (1)

               С Решение 2002/148/ЕО на Съвета (4) консултациите с Република Зимбабве по член 96, параграф 2, буква в) от Споразумението за партньорство АКТБ—ЕО бяха приключени и бяха взети съответните мерки, посочени в приложението към споменатото решение.

               (2)

               С Решение 2007/127/ЕО прилагането на мерките, посочени в член 2 от Решение 2002/148/ЕО, което бе удължено до 20 февруари 2004 г. с член 1 от Решение 2003/112/ЕО (5), до 20 февруари 2005 г. с член 1 от Решение 2004/157/ЕО (6), до 20 февруари 2006 г. с член 1 от Решение 2005/139/ЕО (7) и до 20 февруари 2007 г. с член 1 от Решение 2006/114/ЕО (8), беше удължено за допълнителен срок от 12 месеца до 20 февруари 2008 г.

               (3)

               Основните елементи, посочени в член 9 от Споразумението за партньорство АКТБ—ЕО, продължават да бъдат нарушавани от правителството на Зимбабве и настоящите условия в Зимбабве не осигуряват спазването на човешките права, демократичните принципи и върховенството на закона.

               (4)

               Следователно срокът на прилагане на мерките следва да бъде удължен,

         РЕШИ:
   Член 1
   Срокът на прилагане на мерките, посочени в член 2 от Решение 2002/148/ЕО, се удължава до 20 февруари 2009 г. Мерките подлежат на постоянно преразглеждане.
   Писмото в приложението към настоящото решение се изпраща до президента на Зимбабве.
   Член 2
   Настоящото решение влиза в сила в деня на приемането му.
   То се публикува в Официален вестник на Европейския съюз.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  ОВ L 317, 15.12.2000 г., стр. 3. Споразумение, последно изменено с Решение № 4/2007 (ОВ L 25, 30.1.2008 г., стр. 11).

      (2)  ОВ L 209, 11.8.2005 г., стр. 26.

      (3)  ОВ L 317, 15.12.2000 г., стр. 376. Вътрешно споразумение, последно изменено с вътрешно споразумение от 10 април 2006 г. (ОВ L 247, 9.9.2006 г., стр. 48).

      (4)  ОВ L 50, 21.2.2002 г., стр. 64. Решение, последно изменено с Решение 2007/127/ЕО (ОВ L 53, 22.2.2007 г., стр. 23).

      (5)  ОВ L 46, 20.2.2003 г., стр. 25.

      (6)  ОВ L 50, 20.2.2004 г., стр. 60.

      (7)  ОВ L 48, 19.2.2005 г., стр. 28.

      (8)  ОВ L 48, 18.2.2006 г., стр. 26.

      ПРИЛОЖЕНИЕ
      Брюксел, …
      Европейският съюз придава първостепенно значение на разпоредбите на член 9 от Споразумението за партньорство АКТБ—ЕО. Основните елементи на Споразумението за партньорство — зачитане на човешките права, демократичните институции и върховенството на закона — са в основата на нашите взаимоотношения.
      С писмо от 19 февруари 2002 г. Европейският съюз Ви уведоми за решението си да приключи консултациите, провеждани в съответствие с член 96 от Споразумението за партньорство АКТБ—ЕО, и да предприеме „подходящи мерки“ по смисъла на член 96, параграф 2, буква в) от посоченото споразумение.
      С писма от 19 февруари 2003 г., 19 февруари 2004 г., 18 февруари 2005 г., 15 февруари 2006 г. и 21 февруари 2007 г. Европейският съюз Ви уведоми за решенията си да не отменя „подходящите мерки“ и да удължи срока на прилагането им съответно до 20 февруари 2004 г., 20 февруари 2005 г., 20 февруари 2006 г., 20 февруари 2007 г. и 20 февруари 2008 г.
      Дванадесет месеца по-късно Европейският съюз счита, че в петте области, посочени в решението на Съвета от 18 февруари 2002 г., не е отбелязан особен напредък.
      Предвид изложеното по-горе Европейският съюз не счита, че подходящите мерки могат да бъдат отменени и реши да удължи срока на прилагането им до 20 февруари 2009 г. Европейският съюз ще преразглежда редовно позицията си, включително въз основа на задълбочена оценка на ситуацията след приключване на инициативата на ЮАОР в Зимбабве и предстоящите избори.
      Европейският съюз подчертава още веднъж, че не наказва народа на Зимбабве и ще продължи предоставянето на средства за действия с хуманитарна насоченост и проекти за пряко подпомагане на населението — по-специално в социалната област, демократизацията, зачитането на човешките права и върховенството на закона — които не са засегнати от тези мерки.
      Европейският съюз би желал да припомни, че прилагането на подходящи мерки по смисъла на член 96 от Споразумението за партньорство АКТБ—ЕО не е пречка за политическия диалог, предвиден в разпоредбите на член 8 от същото споразумение.
      Предвид това Европейският съюз би желал да подчертае още веднъж значението, което отдава на бъдещото сътрудничество между ЕО и Зимбабве и желае да потвърди готовността си за непрекъснато използване на възможностите, съществуващи в рамките на настоящия десети програмен период на Европейския фонд за развитие, за продължаване на диалога и приближаване в близко бъдеще към ситуация, при която ще стане възможно възобновяването на пълното сътрудничество.
      С уважение,

            За Комисията

            За Съвета


title: Решение (ЕС, Евратом) 2016/1561 на Европейския парламент от 28 април 2016 година относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2014 година

text:
               14.9.2016

               BG

               Официален вестник на Европейския съюз

               L 246/345

         РЕШЕНИЕ (ЕС, ЕВРАТОМ) 2016/1561 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2014 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0083/2016),

               —

               като взе предвид член 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 1, параграф 2 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8, параграф 9 от приложението към него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол (A8-0110/2016),

               1.

               Освобождава от отговорност генералния директор на Агенцията за снабдяване към Евратом във връзка с изпълнението на бюджета на Агенцията за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 409, 19.12.2015 г., стр. 299.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.


title: 2010/288/ЕС: Решение на Съвета от 19 януари 2010 година относно наличието на прекомерен дефицит в Португалия

text:
               21.5.2010

               BG

               Официален вестник на Европейския съюз

               L 125/44

         РЕШЕНИЕ НА СЪВЕТА
   от 19 януари 2010 година
   относно наличието на прекомерен дефицит в Португалия
   (2010/288/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 6 във връзка с член 126, параграф 13 и член 136 от него,
   като взе предвид предложението на Комисията,
   като взе предвид съображенията, представени от Португалия,
   като има предвид, че:

               (1)

               Съгласно член 126, параграф 1 от Договора за функционирането на Европейския съюз държавите-членки трябва да избягват прекомерен държавен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и висок и устойчив растеж, водещ до създаване на трудова заетост.

               (3)

               Процедурата при прекомерен дефицит (ППД) съгласно член 126 от Договора за функционирането на Европейския съюз, изяснена в Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (1) (който е част от Пакта за стабилност и растеж), предвижда вземане на решение за наличието на прекомерен дефицит. Регламент (ЕО) № 1467/97 предвижда също така разпоредби за прилагане на член 104 от Договора за създаване на Европейската общност, който е понастоящем член 126 от Договора за функционирането на Европейския съюз. Протоколът относно процедурата при прекомерен дефицит, приложен към Договора за функционирането на Европейския съюз, определя допълнителни разпоредби, свързани с прилагането на ППД. С Регламент (ЕО) № 479/2009 на Съвета (2) се установяват подробни правила и определения за прилагането на разпоредбите на посочения протокол.

               (4)

               Реформата на Пакта за стабилност и растеж от 2005 г. имаше за цел да засили неговата ефективност и да заздрави неговата икономическа основа, както и да запази устойчивостта на публичните финанси в дългосрочен план. По-специално тя имаше за цел да гарантира, че икономическият и бюджетният контекст са взети изцяло предвид на всеки етап от ППД. По този начин Пактът за стабилност и растеж осигурява рамката за подкрепа на държавните политики за бързо възстановяване на стабилното състояние на бюджета, като същевременно отчита икономическата ситуация.

               (5)

               В член 104, параграф 5 от Договора за създаване на Европейската общност, който понастоящем е член 126, параграф 5 от Договора за функционирането на Европейския съюз, се изисква Комисията да изпрати становище до Съвета, ако счита, че в дадена държава-членка е налице или може да възникне прекомерен дефицит. Като взе предвид доклада си съгласно член 104, параграф 3 от Договора за създаване на Европейската общност, който понастоящем е член 126, параграф 3 от Договора за функционирането на Европейския съюз, и становището на Икономическия и финансов комитет съгласно член 104, параграф 4 от Договора за създаване на Европейската общност, който понастоящем е член 126, параграф 4 от Договора за функционирането на Европейския съюз, Комисията стигна до заключението, че в Португалия е налице прекомерен дефицит. Ето защо на 11 ноември 2009 г. Комисията изпрати до Съвета становище в този смисъл по отношение на Португалия (3).

               (6)

               В член 126, параграф 6 от Договора за функционирането на Европейския съюз се предвижда, че Съветът разглежда всички съображения, които заинтересованата държава-членка желае да представи, преди да реши след цялостна оценка дали е налице прекомерен дефицит. В случая с Португалия цялостната оценка води до заключенията, изложени в настоящото решение.

               (7)

               Според данните, предоставени от португалските власти през октомври 2009 г., дефицитът по консолидирания държавен бюджет на Португалия се очаква да достигне 5,9 % от БВП през 2009 г. — съществено превишаване на референтната стойност от 3 % от БВП. Планираното превишаване на референтната стойност може да се определи като извънредно по смисъла на Договора и на Пакта за стабилност и растеж. То е резултат главно на силния спад на икономиката през 2009 г. по смисъла на Договора и Пакта за стабилност и растеж. В прогнозата на службите на Комисията от есента на 2009 г. се очаква свиване с 2,9 % на годишния БВП през 2009 г. и негов ръст с 0,3 % през 2010 г. Освен това планираното превишаване на референтната стойност не може да се смята за временно, тъй като според прогнозата на службите на Комисията от есента на 2009 г., в която са отчетени вече приетите през тази година мерки, се очаква номиналният дефицит по консолидирания държавен бюджет да нарасне до 8 % от БВП през 2010 г. През 2010 г. и 2011 г., въпреки прекратяването на повечето от мерките с извънреден характер, свързани с кризата през 2009 г., не се очаква подобрение в състоянието на бюджета поради продължаващата рецесия, действието на автоматичните стабилизатори и отчетливия ръст на разходите за лихвени плащания. Залегналият в Договора критерий за дефицита не е изпълнен.

               (8)

               Съгласно данните, съобщени от португалските власти през октомври 2009 г., брутният консолидиран държавен дълг (който от 2005 г. е над референтната стойност от 60 % от БВП) се очаква да възлезе на 74,5 % от БВП през 2009 г. Според прогнозата на службите на Комисията от есента на 2009 г. съотношението на консолидирания държавен дълг към БВП ще се увеличи значително през прогнозния период с 18 процентни пункта от 66,3 % през 2008 г. на 91,1 % през 2011 г. Съотношението на дълга не може да се счита за намаляващо в достатъчна степен и приближаващо се със задоволителни темпове до референтната стойност по смисъла на Договора и на Пакта за стабилност и растеж. Заложеният в Договора критерий за дълга не е изпълнен.

               (9)

               Съгласно член 2, параграф 4 от Регламент (ЕО) № 1467/97 „значимите фактори“ могат да бъдат взети предвид при етапите, водещи до приемане на решение на Съвета относно наличието на прекомерен дефицит в съответствие с член 126, параграф 6 от Договора за функционирането на Европейския съюз, само ако е изпълнено изцяло двойното условие — дефицитът да бъде близо до референтната стойност и прекомерният дефицит над референтната стойност да е временен. В случая с Португалия това двойно условие не е изпълнено. Поради това значимите фактори не са взети предвид при етапите, водещи до приемането на настоящото решение,

         ПРИЕ НАСТОЯЩОТО РЕШЕНИЕ:
   Член 1
   От цялостната оценка следва, че в Португалия е налице прекомерен дефицит.
   Член 2
   Адресат на настоящото решение е Португалската република.

      Съставено в Брюксел на 19 януари 2010 година.

            За Съвета

            Председател

         E. SALGADO

      (1)  ОВ L 209, 2.8.1997 г., стр. 6.

      (2)  ОВ L 145, 10.6.2009 г., стp. 1.

      (3)  Всички документи, свързани с ППД за Португалия, могат да бъдат намерени на следния електронен адрес: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2012/730/ЕС: Решение на Съвета от 20 ноември 2012 година относно позицията, която да бъде заета от името на Европейския съюз в рамките на Международната изследователска група за юта във връзка с преговорите за нов мандат след 2014 г.

text:
               28.11.2012

               BG

               Официален вестник на Европейския съюз

               L 328/18

         РЕШЕНИЕ НА СЪВЕТА
   от 20 ноември 2012 година
   относно позицията, която да бъде заета от името на Европейския съюз в рамките на Международната изследователска група за юта във връзка с преговорите за нов мандат след 2014 г.
   (2012/730/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграфи 3 и 4 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението за определяне на мандата на Международната изследователска група за юта от 2001 г. (наричано по-долу „споразумението“) бе одобрено от името на Европейската общност с Решение 2002/312/ЕО на Съвета (1).

               (2)

               Текущият мандат изтича на 30 април 2014 г. и въпросът за започване на преговори за подновяване на този мандат ще бъде обсъден на 15-ото заседание на Съвета на Международната изследователска група за юта през декември 2012 г.

               (3)

               Подновяването на споразумението не е в интерес на Съюза,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да бъде заета от името на Европейския съюз, представляван от Комисията, в рамките на Международната изследователска група за юта, е да се гласува срещу започването на преговори за подновяване на мандата след 2014 г.
   Член 2
   Настоящото решение влиза в сила в деня на приемането му.

      Съставено в Брюксел на 20 ноември 2012 година.

            За Съвета

            Председател

         A. D. MAVROYIANNIS

      (1)  ОВ L 112, 27.4.2002 г., стр. 34.


title: Решение на Съвета от 18 февруари 2003 година за сключване на Споразумение под формата на размяна на писма между Европейската общност и Руската федерация за изграждане на система за двойна проверка без количествени ограничения по отношение износа на някои стоманени продукти от Руската федерация към Европейската общност

text:
Важна правна забележка

|

32003D0618

Официален вестник n° L 216 , 28/08/2003 стр. 0026 - 0026 специално чешко издание глава 11 том 48 стр. 20  - 20 специално испанско издание глава 11 том 48 стр. 20  - 20 специално унгарско издание глава 11 том 48 стр. 20  - 20 специално литвийско издание глава 11 том 48 стр. 20  - 20 LV.ES глава 11 том 48 стр. 20  - 20 MT.ES глава 11 том 48 стр. 20  - 20 PL.ES глава 11 том 48 стр. 20  - 20 SK.ES глава 11 том 48 стр. 20  - 20 специално словенско издание глава 11 том 48 стр. 20  - 20

		20030218Решение на Съветаот 18 февруари 2003 годиназа сключване на Споразумение под формата на размяна на писма между Европейската общност и Руската федерация за изграждане на система за двойна проверка без количествени ограничения по отношение износа на някои стоманени продукти от Руската федерация към Европейската общност(2003/618/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение от него,като взе предвид предложението на Комисията,като има предвид, че:(1) Споразумението за партньорство и сътрудничество за създаване на партньорство между Европейските общности и техните държави-членки, от една страна, и Руската федерация, от друга страна [1], влезе в сила на 1 декември 1997 г.(2) Европейската общност и Руската федерация постигнаха съгласие да изградят система за двойна проверка по отношение на определени стоманени продукти за периода от 13 октомври 1997 г. до 31 декември 1999 г. Това споразумение под формата на размяна на писма бе одобрено от името на Европейската общността посредством Решение 97/741/ЕО [2]. Срокът на системата бе удължен за периода от 1 януари 2000 г. до 31 декември 2001 г. с Решение 2000/294/ ЕО [3]. Регламент (ЕО) № 2135/97 [4], разширен с Регламент (ЕО) № 793/2000 [5], предвиди за Общността съответното законодателство по прилагането.(3) Комисията приключи преговорите за Споразумение под формата на размяна на писма между Европейската общност и Руската федерация за създаване на система за двойна проверка без количествени ограничения по отношение на износа на някои стоманени продукти от Руската федерация за Европейската общност,РЕШИ:Член 11. С настоящото се одобрява от името на Общността Споразумението под формата на размяна на писма между Европейската общност и Руската федерация за създаване на система за двойна проверка без количествени ограничения по отношение на износа на някои стоманени продукти от Руската федерация за Европейската общност.2. Текстът на споразумението е приложен към настоящото решение.Член 2Оправомощава председателя на Съвета да определи лицата, упълномощени да подпишат споразумението под формата на размяна на писма, отбелязано в член 1, за да се обвърже Общността.Съставено в Брюксел на 18 февруари 2003 година.За СъветаПредседателN. Christodoulakis[1] ОВ L 327, 28.11.1997 г., стр. 3.[2] ОВ L 300, 4.11.1997 г., стр. 36.[3] ОВ L 96, 18.4.2000 г., стр. 44.[4] ОВ L 300, 4.11.1997 г., стр. 1.[5] ОВ L 96, 18.4.2000 г., стр. 1.--------------------------------------------------


title: Решение на Съвета от 19 април 2010 година за назначаване на членове и заместник-членове от Италия в Консултативния комитет за безопасност и здраве на работното място

text:
               29.4.2010

               BG

               Официален вестник на Европейския съюз

               C 110/2

         РЕШЕНИЕ НА СЪВЕТА
   от 19 април 2010 година
   за назначаване на членове и заместник-членове от Италия в Консултативния комитет за безопасност и здраве на работното място
   2010/C 110/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2003/С 218/01 на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатурите, внесени в Съвета от правителствата на държавите-членки,
   като има предвид, че:

               (1)

               С решението си от 16 февруари 2010 г. (2) Съветът назначи членовете и заместник-членовете на Консултативния комитет за безопасност и здраве на работното място за периода от 1 март 2010 г. до 28 февруари 2013 г., с изключение на определени членове и заместник-членове, между които членовете и заместник-членовете от Италия за категориите на правителствата, на организациите на работниците и на организациите на работодателите.

               (2)

               Правителството на Италия представи кандидатури за свободните места,

         РЕШИ:
   Член единствен
   Назначават се за членове и заместник-членове на Консултативния комитет за безопасност и здраве на работното място за срок до 28 февруари 2013 г.:
   I.   Представители на правителствата

               Член

               Заместник-членове

               Г-н Giuseppe Umberto MASTROPIETRO

               Г-н Lorenzo FANTINI
               Г-н Mauro FRANCIOSI

   II.   Представители на организациите на работниците

               Член

               Заместник-членове

               Г-жа Gabriella GALLI

               Г-н Sebastiano CALLERI
               Г-жа Cinzia FRASCHERI

   III.   Представители на организациите на работодателите

               Член

               Заместник-членове

               Г-жа Fabiola LEUZZI

               Г-н Giorgio RUSSOMANNO
               Г-н Pier Paolo MASCIOCCHI

      Съставено в Люксембург на 19 април 2010 година.

            За Съвета

            Председател

         E. SALGADO

      (1)  ОВ C 218, 13.9.2003 г., стр. 1.

      (2)  ОВ L 45, 22.2.2010 г., стр. 5.


               15.12.2016

               BG

               Официален вестник на Европейския съюз

               C 468/281

         P7_TA(2013)0560
   Назначаване на член на Сметната палата (Алекс Бренинкмейер — Нидерландия)
   Решение на Европейския парламент от 11 декември 2013 г. относно предложение за назначаване на Алекс Бренинкмейер за член на Сметната палата (C7-0312/2013 — 2013/0810(NLE))
   (Консултация)
   (2016/C 468/61)

      Европейският парламент,

               —

               като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C7-0312/2013),

               —

               като взе предвид член 108 от своя правилник,

               —

               като взе предвид доклада на комисията по бюджетен контрол (A7-0433/2013),

               А.

               като има предвид, че комисията по бюджетен контрол направи оценка на квалификацията на предложения кандидат, по-специално по отношение на условията, посочени в член 286, параграф 1 от Договора за функционирането на Европейския съюз;

               Б.

               като има предвид, че на своето заседание от 7 ноември 2013 г., комисията по бюджетен контрол изслуша предложения от Съвета кандидат за член на Сметната палата;

               1.

               Изказва положително становище относно предложението за назначаване на Алекс Бренинкмейер за член на Сметната палата;

               2.

               Възлага на своя председател да предаде настоящата резолюция на Съвета и, за сведение, на Сметната палата, както и на другите институции на Европейския съюз и на институциите на държавите членки за одит.


title: Решение на Представителите на Правителствата на Държавите-Членки, заседаващи в рамките на Съвета от 19 декември 1995 година относно закрилата на гражданите на Европейския съюз, осигурявана от дипломатическите и консулските представителства

text:
Важна правна забележка

|

41995D0553

Официален вестник n° L 314 , 28/12/1995 стр. 0073 - 0076 специално чешко издание глава 20 том 01 стр. 19  - 22 специално испанско издание глава 20 том 01 стр. 19  - 22 специално унгарско издание глава 20 том 01 стр. 19  - 22 специално литвийско издание глава 20 том 01 стр. 19  - 22 LV.ES глава 20 том 01 стр. 19  - 22 MT.ES глава 20 том 01 стр. 19  - 22 PL.ES глава 20 том 01 стр. 19  - 22 SK.ES глава 20 том 01 стр. 19  - 22 специално словенско издание глава 20 том 01 стр. 19  - 22

		19951219Решение на Представителите на Правителствата на Държавите-Членки, заседаващи в рамките на Съветаот 19 декември 1995 годинаотносно закрилата на гражданите на Европейския съюз, осигурявана от дипломатическите и консулските представителства(95/553/ЕО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ, ЗАСЕДАВАЩИ В РАМКИТЕ НА СЪВЕТАрешени да продължат изграждането на все по-близък до гражданите Европейски съюз,като взеха предвид понятието "гражданство на Съюза", въведено от Договора за Европейския съюз, различно и по никакъв начин не заместващо понятието "национално гражданство",в желанието си да осъществят задължението, предвидено в член 8в от Договора за създаване на Европейската общност,като имат предвид, че такива мерки за обща закрила ще укрепят чувството за идентичността на Европейския съюз в трети страни,като имат предвид, че установяването на обща система за закрила на гражданите на Европейския съюз в трети страни ще укрепи също чувството за европейска солидарност у съответните граждани,РЕШИХА:Член 1Всеки гражданин на Европейския съюз разполага с консулска закрила пред всяко дипломатическо или консулско представителство на всяка държава-членка, в случай че на територията, на която се намира, неговата собствена държава-членка или постоянно представляващата я друга държава не разполага с:- достъпно постоянно представителство, или- достъпен и компетентен почетен консул.Член 21. Помолените за помощ дипломатически и консулски представителства дават ход на молбата за закрила на лицето, в случай че бъде установено, че лицето е гражданин на държава-членка на Европейския съюз чрез представянето на паспорт или документ за самоличност.2. В случай на загубване или кражба на документите може да се приеме всяко друго доказателство за националност, като при необходимост се прави проверка при централните органи на държавата-членка, на която лицето твърди, че е гражданин, или при най-близкото дипломатическо или консулско представителство на тази държава.Член 3Дипломатическите и консулските представителства, които оказват закрила, третират молителя като гражданин на държавата-членка, която представляват.Член 4Без да се засяга предвиденото в член 1, дипломатическите и консулските представителства могат да се споразумяват за практическите условия, позволяващи ефикасното третиране на молбите за закрила.Член 51. Закрилата, упомената в член 1, обхваща:а) помощ в случай на смърт;б) помощ в случай на злополука или тежко заболяване;в) помощ в случай на арестуване или задържане;г) помощ за жертвите на насилие;д) помощ и репатриране на граждани на Европейския съюз, намиращи се в затруднено положение.2. Освен това в рамките на своята компетентност, дипломатическите представителства или консулските служители на държавите-членки, назначени в трета страна, могат и при други случаи да оказват помощ на граждани на Европейския съюз, отправили към тях молба.Член 61. Независимо от разпоредбите на член 3 и освен в случай на крайна спешност, никакъв аванс, парична помощ или разход в полза на гражданин на Европейския съюз не може да бъде платен/а без разрешението на компетентните органи на държавата-членка, чийто гражданин е молителят, като разрешението се дава било от Министерството на външните работи, било от най-близкото дипломатическо представителство.2. Освен ако органите на държавата-членка, чийто гражданин е молителят, не се откажат изрично от това изискване, молителят е длъжен да се ангажира да възстанови изцяло аванса или паричната помощ, както и извършените разходи и евентуалните консулски такси, изисквани от компетентните органи.3. Ангажиментът за възстановяване се фиксира чрез документ, в който молителят в затруднено положение се задължава да възстанови на правителството на държавата-членка, на която е гражданин, направените за него разходи или паричната сума, която му е била дадена, както и евентуалните такси.4. Правителството на държавата-членка, чийто гражданин е молителят, възстановява всички разноски по молба на правителството на държавата-членка, оказала помощта.5. Общите образци на ангажименти за възстановяване са дадени в приложения I и II.Член 7Пет години след влизането му в сила, настоящото решение подлежи на преразглеждане в светлината на придобития опит и целите на член 8в от Договора за създаване на Европейската общност.Член 8Настоящото решение влиза в сила от момента, в който всички държави-членки уведомят генералния секретариат на Съвета, че изискваните по техните законодателства процедури за прилагане на настоящото решение са приключени.Член 9Настоящото решение се публикува в Официален вестник на Европейските общности.Съставено в Брюксел на 19 декември 1995 година.За СъветаПредседателL. Atienza Serna--------------------------------------------------19951219ПРИЛОЖЕНИЕ I+++++ TIFF +++++--------------------------------------------------19951219ПРИЛОЖЕНИЕ II+++++ TIFF +++++--------------------------------------------------


title: Решение на Съвета от 15 февруари 2016 година за назначаване на заместник-член от Испания в управителния съвет на Европейската агенция за безопасност и здраве при работа

text:
               18.2.2016

               BG

               Официален вестник на Европейския съюз

               C 62/2

         РЕШЕНИЕ НА СЪВЕТА
   от 15 февруари 2016 година
   за назначаване на заместник-член от Испания в управителния съвет на Европейската агенция за безопасност и здраве при работа
   (2016/C 62/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъка на кандидатите, представени на Съвета от правителствата на държавите членки и от организациите на служителите и на работодателите,
   като взе предвид списъците на членовете и заместник-членовете на Консултативния комитет за безопасност и здраве на работното място,
   като има предвид, че:

               (1)

               С решенията си от 2 декември 2013 г. (2), 12 юни 2014 г. (3), 18 ноември 2014 г. (4), 15 декември 2014 г. (5), 20 април 2015 г. (6) и 10 ноември 2015 г. (7) и с Решение (ЕС) 2015/453 (8) Съветът назначи членовете и заместник-членовете на управителния съвет на Европейската агенция за безопасност и здраве при работа за периода до 7 ноември 2016 г., с изключение на някои членове и заместник-членове.

               (2)

               Организацията на работодателите BUSINESSEUROPE представи една кандидатура за едно незаето място,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на управителния съвет на Европейската агенция за безопасност и здраве при работа за периода до 7 ноември 2016 г.:
   I.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Заместник-член

               Испания

               Г-жа Laura CASTRILLO NUÑEZ

         Член 2
   Членовете и заместник-членовете, чиито кандидатури все още не са представени, се назначават от Съвета на по-късна дата.
   Член 3
   Настоящото решение влиза в сила от датата на приемането му.

      Съставено в Брюксел на 15 февруари 2016 година.

            За Съвета

            Председател

         M.H.P. VAN DAM

      (1)  ОВ L 216, 20.8.1994 г., стр. 1.

      (2)  Решение на Съвета от 2 декември 2013 г. за назначаване на членове и заместник-членове на управителния съвет на Европейската агенция за безопасност и здраве при работа (ОВ C 360, 10.12.2013 г., стр. 8).

      (3)  Решение на Съвета от 12 юни 2014 г. за назначаване на членове и заместник-членове от Литва и Малта в управителния съвет на Европейската агенция за безопасност и здраве при работа (ОВ C 182, 14.6.2014 г., стр. 14); Решение на Съвета от 12 юни 2014 г. за назначаване на членове и заместник-членове от Франция в управителния съвет на Европейската агенция за безопасност и здраве при работа (ОВ C 186, 18.6.2014 г., стр. 5).

      (4)  Решение на Съвета от 18 ноември 2014 г. за назначаване на член и заместник-член от Латвия в управителния съвет на Европейската агенция за безопасност и здраве при работа (ОВ C 420, 22.11.2014 г., стр. 6).

      (5)  Решение на Съвета от 15 декември 2014 г. за назначаване на член от Германия в управителния съвет на Европейската агенция за безопасност и здраве при работа (ОВ C 453, 17.12.2014 г., стр. 2).

      (6)  Решение на Съвета от 20 април 2015 г. за назначаване на заместник-член от Словакия в управителния съвет на Европейската агенция за безопасност и здраве при работа (ОВ C 130, 22.4.2015 г., стр. 5); Решение на Съвета от 20 април 2015 г. за назначаване на член от Словения и заместник-член от Швеция в управителния съвет на Европейската агенция за безопасност и здраве при работа (ОВ C 130, 22.4.2015 г., стр. 2).

      (7)  Решение на Съвета от 10 ноември 2015 г. за назначаване на член и заместник-член от Унгария в управителния съвет на Европейската агенция за безопасност и здраве при работа (ОВ C 380, 14.11.2015 г., стр. 2).

      (8)  Решение (ЕС) 2015/453 на Съвета от 16 март 2015 г. за назначаване на член от Дания и заместник-член от Германия в управителния съвет на Европейската агенция за безопасност и здраве при работа (ОВ L 75, 19.3.2015 г., стр. 18).


title: Решение 2010/452/ОВППС на Съвета от 12 август 2010 година относно Мисията за наблюдение на Европейския съюз в Грузия, EUMM Georgia

text:
               13.8.2010

               BG

               Официален вестник на Европейския съюз

               L 213/43

         РЕШЕНИЕ 2010/452/ОВППС НА СЪВЕТА
   от 12 август 2010 година
   относно Мисията за наблюдение на Европейския съюз в Грузия, EUMM Georgia
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 15 септември 2008 г. Съветът прие Съвместно действие 2008/736/ОВППС относно Мисията за наблюдение на Европейския съюз в Грузия, EUMM Georgia (1) (по-долу „мисията“). Срокът на това съвместно действие изтича на 14 септември 2010 г.

               (2)

               На 28 май 2010 г. Комитетът по политика и сигурност (КПС) препоръча да се удължи срокът на мисията с още 12 месеца, до 14 септември 2011 г.

               (3)

               Структурата на командване и контрол на мисията не следва да засяга договорната отговорност на ръководителя на мисията към Комисията за изпълнение на бюджета на мисията.

               (4)

               Капацитетът за оперативно дежурство, създаден в рамките на генералния секретариат на Съвета, следва да се активира за настоящата мисия.

               (5)

               Мисията ще се провежда в контекста на ситуация, която може да се влоши, и това би могло да навреди на целите на общата външна политика и политика на сигурност, уредени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Мисията
   1.   Срокът на действие на Мисията за наблюдение на Европейския съюз в Грузия (по-долу „EUMM Georgia“ или „мисията“), създадена със Съвместно действие 2008/736/ОВППС, се удължава считано от 15 септември 2010 г. до 14 септември 2011 г.
   2.   EUMM Georgia действа в съответствие с мандата на мисията, уреден в член 2, и изпълнява задачите, уредени в член 3.
   Член 2
   Мандат на мисията
   1.   EUMM Georgia предоставя гражданско наблюдение на действията на страните, включително пълното спазване на споразумението от шест точки и последващите мерки за изпълнение в цяла Грузия, като работи в тясно сътрудничество с партньорите, по-специално Организацията на обединените нации (ООН) и Организацията за сигурност и сътрудничество в Европа (ОССЕ), и в съответствие с останалата дейност на Съюза, за да допринесе за стабилизиране, нормализиране и изграждане на доверие, като същевременно допринася за формирането на европейската политика в подкрепа на трайно политическо решение за Грузия.
   2.   Конкретните цели на мисията са:

               а)

               да допринася за дълготрайната стабилност в цяла Грузия и региона около нея;

               б)

               в краткосрочен план да стабилизира ситуацията и да намали риска от подновяване на военните действия при пълно спазване на споразумението от шест точки и последващите мерки за изпълнение.

         Член 3
   Задачи на мисията
   За да се постигнат целите на мисията, задачите на EUMM Georgia са:

               1.

               Стабилизиране:
               Да наблюдава, анализира и докладва за ситуацията, отнасяща се до процеса на стабилизиране, като акцентира върху пълното спазване на споразумението от шест точки, включително изтеглянето на военните части, свободата на придвижване и действията на елементите, целящи дестабилизация, както и върху нарушенията на човешките права и международното хуманитарно право.

               2.

               Нормализиране:
               Да наблюдава, анализира и докладва за ситуацията отнасяща се до процеса на нормализиране на гражданското управление, като се съсредоточи върху принципите на правовата държава, структурите за ефективно правоприлагане и адекватния обществен ред. Мисията наблюдава също сигурността на транспортните връзки, енергийните инфраструктури и съоръжения, както и политическите аспекти и аспектите, свързани със сигурността на завръщането на вътрешно разселените лица и бежанците.

               3.

               Изграждане на доверие:
               Да допринася за намаляването на напрежението чрез посредничество, улесняване на контактите между страните и други мерки за изграждане на доверие.

               4.

               Да допринася за формирането на европейската политика и за бъдещите ангажименти на Съюза.

         Член 4
   Структура на мисията
   1.   EUMM Georgia има следната структура:

               а)

               Генерален щаб (ГЩ). ГЩ се състои от службата на ръководителя на мисията и персонала на ГЩ, които осъществяват всички необходими функции по командване и контрол, и поддръжка на мисията. ГЩ е разположен в Тбилиси.

               б)

               Служби по места. Географски разпределените служби по места изпълняват задачи по наблюдение и осъществяват необходимите функции по поддръжка на мисията.

               в)

               Поддържащ елемент. Поддържащият елемент е разположен в рамките на генералния секретариат на Съвета в Брюксел.

         2.   Елементите, посочени в параграф 1, се подчиняват на по-нататъшната подробна уредба в оперативния план (OPLAN).
   Член 5
   Командващ гражданските операции
   1.   Директорът на способностите за планиране и провеждане на граждански операции е командващ гражданските операции за EUMM Georgia.
   2.   Командващият гражданските операции осъществява командването и контрола на EUMM Georgia на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на върховния представител на Съюза по въпросите на външните работи и политиката на сигурност (ВП).
   3.   Командващият гражданските операции осигурява правилното и ефективно изпълнение на решенията на Съвета и на КПС, включително като дава инструкции на стратегическо ниво, по целесъобразност, на ръководителя на мисията и му предоставя съвети и техническа помощ.
   4.   Целият командирован персонал остава под пълното командване на националните органи на изпращащата държава или съответната институция на Съюза. Националните органи прехвърлят оперативния контрол (OPCON) над техния персонал, екипи и звена на командващия гражданските операции.
   5.   Командващият гражданските операции носи цялата отговорност за обезпечаване на правилното изпълнение на задълженията на Съюза.
   6.   Командващият гражданските операции и специалният представител на Европейския съюз (СПЕС) се консултират взаимно съгласно необходимото.
   Член 6
   Ръководител на мисията
   1.   Ръководителят на мисията поема отговорност за мисията и упражнява командването и контрола ѝ на мястото на операциите.
   2.   Ръководителят на мисията упражнява възложеното му от командващия гражданските операции командване и контрол над персонала, екипите и звената от участващите държави, заедно с административна и логистична отговорност, включително за предоставените на разположение на мисията активи, ресурси и информация.
   3.   Ръководителят на мисията дава инструкции на целия персонал на мисията, включително в този случай на поддържащия елемент в Брюксел, с оглед ефективното провеждане на EUMM Georgia на място, като поема координацията и ежедневното управление на мисията и следва инструкциите на стратегическо ниво на командващия гражданските операции.
   4.   Ръководителят на мисията отговаря за изпълнението на бюджета на мисията. За тази цел ръководителят на мисията подписва договор с Комисията.
   5.   Ръководителят на мисията отговоря за дисциплинарния контрол над персонала. Дисциплинарни действия по отношение на командирования персонал се извършват от съответния национален орган или институция на Съюза.
   6.   Ръководителят на мисията представлява EUMM Georgia на мястото на операциите и осигурява необходимата публичност на мисията.
   7.   Когато е уместно, ръководителят на мисията се координира с другите участници от Съюза на място. Без да се засяга веригата на командване, ръководителят на мисията получава политически указания на местно равнище от СПЕС.
   Член 7
   Личен състав
   1.   EUMM Georgia се състои основно от персонал, командирован от държавите-членки или от институциите на Съюза. Всяка държава-членка или институция на Съюза поема разходите, свързани с командирования от нея персонал, включително пътните разходи до и от мястото на разполагане, заплати, медицински осигуровки и надбавки, различни от приложимите дневни такива, както и надбавки за работа при трудни условия и риск.
   2.   Мисията назначава международен граждански персонал и местен персонал на договорна основа, ако необходимите функции не са осигурени от личния състав, командирован от държавите-членки. По изключение, в надлежно обосновани случаи, когато не са налице квалифицирани кандидатури от държавите-членки, граждани на участващите трети държави могат да бъдат наемани на работа на договорна основа, ако е уместно.
   3.   Целият персонал съблюдава специфичните за мисията минимални оперативни стандарти за сигурност и плана за сигурност на мисията, подкрепящ политиката на Съюза за сигурност на мястото на операциите. По отношение на защитата на класифицираната информация на ЕС, до която имат достъп при изпълнение на задълженията си, членовете на личния състав спазват принципите и минималните стандарти за сигурността, установени с разпоредбите относно сигурността на Съвета (2).
   Член 8
   Статут на мисията и на персонала
   1.   Статутът на мисията и на персонала ѝ, включително, когато това е уместно, привилегиите, имунитетите и допълнителните гаранции, необходими за изпълнението и безпрепятственото функциониране на мисията, се приема в съответствие с процедурата, предвидена в член 37 от Договора.
   2.   Държавата или институцията на Съюза, командировала член на персонала, отговаря по всякакви свързани с командироването искове, подадени от този член на персонала или отнасящи се до него. Въпросната държава или институция на Съюза отговаря за предявяването на всякакви искове срещу командирования служител.
   3.   Условията за наемане на работа, както и правата и задълженията на международния и местния персонал се установяват в договорите, сключвани между ръководителя на мисията и членовете на персонала.
   Член 9
   Командна верига
   1.   Като операция по управление на кризи, EUMM Georgia има единна верига на командване.
   2.   Под отговорността на Съвета КПС упражнява политическия контрол и стратегическото ръководство на EUMM Georgia.
   3.   Командващият гражданските операции, под политическия контрол и стратегическото ръководство на КПС, и под общото ръководство на ВП, е командващ EUMM Georgia на стратегическо ниво и като такъв дава инструкции и съвети на ръководителя на мисията и му оказва техническа помощ.
   4.   Командващият гражданските операции докладва на Съвета чрез върховния представител.
   5.   Ръководителят на мисията упражнява командването и контрола на EUMM Georgia на мястото на операциите и е пряко подчинен на командващия гражданските операции.
   Член 10
   Политически контрол и стратегическо ръководство
   1.   Под отговорността на Съвета и на ВП КПС осъществява политическия контрол и стратегическото ръководство на мисията. Съветът оправомощава КПС да взема необходимите решения в съответствие с член 38, трета алинея от Договора. Това оправомощаване включва правомощия да назначава ръководител на мисията по предложение на ВП и да изменя оперативната концепция (CONOPS) и OPLAN. Съветът запазва правомощията си по отношение на вземането на решения относно целите на мисията и прекратяването ѝ.
   2.   КПС докладва редовно пред Съвета.
   3.   КПС получава редовно и когато е необходимо доклади от командващия гражданските операции и от ръководителя на мисията по въпроси от техните области на отговорност.
   Член 11
   Участие на трети държави
   1.   Без да се засяга независимостта на Съюза при вземане на решения и неговата единна институционална рамка, трети държави могат да бъдат поканени да участват в мисията, при условие че поемат разходите за командирования от тях персонал, включително заплатите, застраховката срещу всякакъв риск, дневните надбавки и пътните разходи до и от Грузия, както и че участват в покриване на текущите разходи на мисията, по целесъобразност.
   2.   Третите държави, които участват в мисията, имат същите права и задължения по отношение на ежедневното управление на мисията, както държавите-членки.
   3.   Съветът упълномощава КПС да взема съответните решения относно приемането на предложеното участие и да създаде комитет на участващите държави.
   4.   Подробните договорености за участието на трети държави се установяват в споразумения, сключени в съответствие с член 37 от Договора, и в допълнителни технически договорености при необходимост. Когато Съюзът и трета държава сключат споразумение, установяващо рамка за участието на тази трета държава в операции на Съюза по управление на кризи, разпоредбите на това споразумение се прилагат в контекста на мисията.
   Член 12
   Сигурност
   1.   Командващият гражданските операции ръководи дейността на ръководителя на мисията по планиране на мерките за сигурност и осигурява тяхното правилно и ефективно изпълнение в рамките на EUMM Georgia в съответствие с членове 5 и 9 и в сътрудничество със службата за сигурност на Съвета.
   2.   Ръководителят на мисията отговаря за сигурността на мисията и за гарантиране спазването на минималните изисквания за сигурност, приложими към мисията, в съответствие с политиката на Съюза относно сигурността на персонала, разположен извън Съюза в оперативно качество съгласно дял V от Договора и свързаните с него правни инструменти.
   3.   Ръководителят на мисията се подпомага от служител по сигурността на мисията (ССМ), който докладва на ръководителя на мисията и поддържа тесни служебни отношения със службата за сигурност на Съвета.
   4.   Преди да поеме функциите си, персоналът на EUMM Georgia преминава задължително обучение за сигурност в съответствие с OPLAN. Той преминава и редовно опреснително обучение на място, организирано от ССМ.
   5.   Ръководителят на мисията гарантира защитата на класифицираната информация на ЕС в съответствие с разпоредбите на Съвета относно сигурността.
   Член 13
   Капацитет за оперативно дежурство
   Активира се капацитетът за оперативно дежурство по отношение на EUMM Georgia.
   Член 14
   Финансови разпоредби
   1.   Референтната сума, предвидена за покриване на свързаните с мисията разходи за периода от 15 септември 2010 г. до 14 септември 2011 г., е 26 600 000 евро.
   2.   Всички разходи се управляват в съответствие с правилата и процедурите, приложими за общия бюджет на Европейския съюз.
   3.   Ръководителят на мисията докладва цялостно пред Комисията, която осъществява надзор над дейностите, предприети в рамките на договора му.
   4.   На гражданите на трети държави се позволява да участват в тръжни процедури за сключване на договори. При условие че получи одобрението на Комисията, ръководителят на мисията може да сключи технически договорености с държавите-членки, с участващите трети държави и с други международни участници по отношение снабдяването с оборудване, услуги и помещения на EUMM Georgia.
   5.   Финансовите договорености спазват оперативните изисквания на мисията, включително съвместимостта на оборудването и оперативната съвместимост на екипите ѝ.
   6.   Извършените разходи се признават от датата на приемане на настоящото решение.
   Член 15
   Координация
   1.   Без да се засяга веригата на командване, ръководителят на мисията действа в тясно сътрудничество с делегацията на Съюза, за да гарантира съгласуваност в действията на Съюза в подкрепа на Грузия.
   2.   Ръководителят на мисията координира тясно действията си с ръководителите на дипломатическите мисии на съответните държави-членки.
   3.   Ръководителят на мисията си сътрудничи с другите международни участници в страната.
   Член 16
   Предоставяне на класифицирана информация
   1.   Доколкото е уместно и в съответствие с нуждите на мисията, ВП е упълномощен да предоставя на трети държави, асоциирани с настоящото решение, класифицирана информация и документи на ЕС, изготвени за целите на мисията, до ниво „CONFIDENTIEL UE“, в съответствие с разпоредбите относно сигурността на Съвета.
   2.   ВП също така е упълномощен, в съответствие с оперативните нужди на мисията, да предоставя на ООН и на ОССЕ класифицирана информация и документи на ЕС, изготвени за целите на мисията, до ниво „RESTREINT UE“, в съответствие с разпоредбите относно сигурността на Съвета. За тази цел се изготвят местни договорености.
   3.   В случай на конкретна и неотложна оперативна нужда ВП е упълномощен също така да предоставя на държавата домакин класифицирана информация и документи на ЕС, създадени за целите на мисията, до ниво „RESTREINT UE“, в съответствие с разпоредбите относно сигурността на Съвета. Във всички останали случаи такава информация и документи се предоставят на държавата домакин в съответствие с подходящите процедури за сътрудничество между държавата домакин и Съюза.
   4.   ВП е упълномощен да предоставя на трети държави, асоциирани с настоящото решение, некласифицирани документи на ЕС, свързани с разискванията на Съвета относно мисията, които представляват служебна тайна съгласно член 6, параграф 1 от Процедурния правилник на Съвета (3).
   Член 17
   Преглед на мисията
   На всеки шест месеца пред КПС се представя преразглеждане на мисията въз основа на доклад от страна на ръководителя на мисията и на генералния секретариат на Съвета.
   Член 18
   Влизане в сила и срок на действие
   Настоящото решение влиза в сила в деня на приемането му.
   То се прилага от 15 септември 2010 г. до 14 септември 2011 г.

      Съставено в Брюксел на 12 август 2010 година.

            За Съвета

            Председател

         S. VANACKERE

      (1)  ОВ L 248, 17.9.2008 г., стр. 26.

      (2)  Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (ОВ L 101, 11.4.2001 г., стр. 1).

      (3)  Решение 2009/937/ЕС на Съвета от 1 декември 2009 г. за приемане на процедурен правилник на Съвета (ОВ L 325, 11.12.2009 г., стр. 35).


title: 2012/623/ЕС: Решение на Европейския парламент от 10 май 2012 година относно приключването на сметките на Европейската агенция по лекарствата за финансовата 2010 година

text:
               17.10.2012

               BG

               Официален вестник на Европейския съюз

               L 286/387

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейската агенция по лекарствата за финансовата 2010 година
   (2012/623/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по лекарствата за финансовата 2010 година,

               —

               като взе предвид доклада на Сметната палата относно годишните отчети на Европейската агенция по лекарствата за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 726/2004 на Европейския парламент и на Съвета (3) за създаване на Европейска агенция по лекарствата, и по-специално член 68 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0107/2012),

               1.

               Отлага приключването на сметките на Европейската агенция по лекарствата за финансовата 2010 година.

               2.

               Възлага на своя председател да предаде настоящото решение на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 27.

      (2)  ОВ L 248, 16.9.2002 г., стр. 1.

      (3)  ОВ L 136, 30.4.2004 г., стр. 1.

      (4)  ОВ L 357, 31.12.2002 г., стр. 72.


title: Решение на Комисията от 29 март 1999 година за сключване на Споразумение за сътрудничество между Европейската общност за атомна енергия и Република Казахстан в областта на ядрената безопасност

text:
Важна правна забележка

|

32004D0282

Официален вестник n° L 089 , 26/03/2004 стр. 0036 - 0036 специално чешко издание глава 11 том 51 стр. 41  - 41 специално испанско издание глава 11 том 51 стр. 41  - 41 специално унгарско издание глава 11 том 51 стр. 41  - 41 специално литвийско издание глава 11 том 51 стр. 41  - 41 LV.ES глава 11 том 51 стр. 41  - 41 MT.ES глава 11 том 51 стр. 41  - 41 PL.ES глава 11 том 51 стр. 41  - 41 SK.ES глава 11 том 51 стр. 41  - 41 специално словенско издание глава 11 том 51 стр. 41  - 41

		Решение на Комисиятаот 29 март 1999 годиназа сключване на Споразумение за сътрудничество между Европейската общност за атомна енергия и Република Казахстан в областта на ядрената безопасност(2004/282/Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално втори параграф от член 101 от него,като взе предвид одобрението на Съвета,като има предвид, че Споразумението между Европейската общност за атомна енергия и Република Казахстан в областта на ядрената безопасност следва да бъде одобрено,РЕШИ:Член единственСпоразумението между Европейската общност за атомна енергия и Република Казахстан в областта на ядрената безопасност се одобрява от името на Европейската общност за атомна енергия.Текстът на споразумението е приложен към настоящото решение.Съставено в Брюксел на 29 март 1999 година.За КомисиятаHans Van Den BroekЧлен на Комисията--------------------------------------------------


title: 2013/646/ЕС: Решение на Европейската централна банка от 26 септември 2013 година относно допълнителни временни мерки по отношение на операции по рефинансиране на Евросистемата и допустимост на обезпечения (ЕЦБ/2013/36)

text:
               12.11.2013

               BG

               Официален вестник на Европейския съюз

               L 301/13

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 26 септември 2013 година
   относно допълнителни временни мерки по отношение на операции по рефинансиране на Евросистемата и допустимост на обезпечения
   (ЕЦБ/2013/36)
   (2013/646/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире и членове 12.1, 14.3 и 18.2 от него,
   като взе предвид Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1) и Решение ЕЦБ/2013/6 от 20 март 2013 г. относно правилата за използване като обезпечение за операциите по паричната политика на Евросистемата на собствено ползвани необезпечени държавно гарантирани банкови облигации (2),
   като взе предвид Насоки ЕЦБ/2013/4 от 20 март 2013 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (3) и Решение ЕЦБ/2013/22 от 5 юли 2013 г. относно временни мерки във връзка с допустимостта на търгуеми дългови инструменти, емитирани или изцяло гарантирани от Република Кипър (4),
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка, Европейската централна банка (ЕЦБ) и националните централни банки на държавите членки, чиято парична единица е еврото (наричани по-долу „НЦБ“), могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Стандартните условия, при които ЕЦБ и НЦБ са готови да извършват кредитни операции, включително критериите, определящи допустимостта на обезпечения за целите на кредитни операции на Евросистемата, са установени в приложение I към Насоки ЕЦБ/2011/14, които бяха коригирани по отношение на правилата за използване като обезпечение за операциите по паричната политика на Евросистемата на собствено ползвани необезпечени държавно гарантирани банкови облигации посредством Решение ЕЦБ/2013/6.

               (2)

               Съгласно раздел 1.6 от приложение I към Насоки ЕЦБ/2011/14 Управителният съвет може по всяко време да променя инструментите, условията, критериите и процедурите за извършването на операции по паричната политика на Евросистемата.

               (3)

               Насоки ЕЦБ/2013/4 и Решение ЕЦБ/2013/22 установиха допълнителни временни мерки по отношение на допустимостта на обезпеченията за кредитните операции на Евросистемата.

               (4)

               На 17 юли 2013 г. Управителният съвет взе решение да засили допълнително рамката си за контрол на риска чрез коригиране на критериите за допустимост и допустимите отклонения, които се прилагат спрямо обезпечения, приети за операции на паричната политика на Евросистемата, и чрез приемане на някои допълнителни мерки за подобряване на цялостната съгласуваност на рамката и прилагането ѝ на практика. Някои от тези решения засягат допълнителните временни мерки по отношение на операции по рефинансиране на Евросистемата и допустимост на обезпечения, предвидени в Насоки ЕЦБ/2013/4, по-специално допустимите отклонения при оценяване и разпоредбите за приемственост в обслужването, приложими спрямо обезпечените с активи ценни книжа, които се приемат съгласно тях.

               (5)

               Освен това Управителният съвет взе решение да коригира критериите за допустимост, които се прилагат спрямо допълнителните вземания по кредити съгласно временната рамка за обезпеченията на Евросистемата.

               (6)

               Решенията, посочени в съображения 4 и 5, следва да бъдат установени в решение на ЕЦБ,

         ПРИЕ НАСТОЯЩОТО РЕШЕНИЕ:
   Член 1
   Изменения на някои разпоредби на Насоки ЕЦБ/2013/4
   1.   Правилата за извършване на операции по паричната политика на Евросистемата и критериите за допустимост на обезпечения, установени в настоящото решение, се прилагат във връзка с други правни актове на Евросистемата, отнасящи се до инструментите и процедурите на паричната политика на Евросистемата, и по-специално Насоки ЕЦБ/2013/4.
   2.   В случай на несъответствие между настоящото решение и Насоки ЕЦБ/2013/4 и/или мерки за прилагането им на национално равнище, настоящото решение има предимство. НЦБ продължават да прилагат всички разпоредби от Насоки ЕЦБ/2013/4 без изменение, освен ако в настоящото решение не е предвидено друго.
   Член 2
   Допустими отклонения за обезпечени с активи ценни книжа, допустими съгласно временната рамка
   1.   За обезпечените с активи ценни книжа, посочени в член 3, параграф 1 от Насоки ЕЦБ/2013/4, се прилагат следните допустими отклонения при оценяване:

               а)

               10 %, ако имат два рейтинга от най-малко „А“ (5);

               б)

               22 %, ако нямат два рейтинга от най-малко „А“.

         2.   За обезпечените с активи ценни книжа, посочени в член 3, параграф 5 от Насоки ЕЦБ/2013/4, се прилага допустимо отклонение при оценяване от 22 %.
   Член 3
   Разпоредби за приемственост в обслужването
   1.   За целите на член 3, параграф 6 от Насоки ЕЦБ/2013/4 „разпоредби за приемственост в обслужването“ има значението, посочено в параграф 2 по-долу.
   2.   „Разпоредби за приемственост в обслужването“ са разпоредби в правната документация на обезпечена с активи ценна книга, които се състоят от разпоредби относно резервно обслужващо лице или от разпоредби относно фасилитатор на резервно обслужващо лице (ако няма разпоредби относно резервно обслужващо лице). В случай на разпоредби относно фасилитатор на резервно обслужващо лице, следва да бъде номиниран фасилитатор на резервно обслужващо лице и фасилитаторът следва да бъде овластен да намери подходящо резервно обслужващо лице в рамките на 60 дни от настъпването на активиращо събитие с оглед осигуряване на навременно плащане и обслужване на обезпечената с активи ценна книга. Тези разпоредби включват също така активиращи събития за замяна на обслужващо лице, които могат да бъдат рейтингово базирани или нерейтингово базирани, напр. неизпълнение на задълженията на настоящото обслужващо лице, за назначаването на резервно обслужващо лице.
   3.   Обезпечени с активи ценни книжа с разпоредби за приемственост в обслужването, които изпълняват условията на Насоки ЕЦБ/2013/4 и които са били включени в списъка с допустими активи преди влизането в сила на настоящото решение, остават допустими за срок от една година от датата на влизане в сила на настоящото решение.
   Член 4
   Промяна в правилата за допускане на допълнителни вземания по кредити
   Ако настъпят изключителните обстоятелства, посочени в член 4, параграф 3 от Насоки ЕЦБ/2013/4, НЦБ могат, след одобрение от Управителния съвет, да приемат вземания по кредити:

               а)

               за прилагане на критериите за допустимост и мерките за контрол на риска, създадени от друга НЦБ, съгласно член 4, параграфи 1 и 2 от Насоки ЕЦБ/2013/4;

               б)

               уредени от законодателството на държава членка, различна от държавата членка, в която е установена приемащата НЦБ;

               в)

               които са включени в съвкупност от вземания по кредити или са обезпечени с недвижим имот, ако правото, уреждащо вземането по кредит или съответния длъжник (или гарант, когато е приложимо), е правото на държава — членка на ЕС, различна от тази, в която е установена приемащата НЦБ.

         Член 5
   Влизане в сила
   Настоящото решение влиза в сила на 1 октомври 2013 г.
   Член 4 се прилага от 1 януари 2014 г.

      Съставено във Франкфурт на Майн на 26 септември 2013 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 95, 5.4.2013 г., стр. 22.

      (3)  ОВ L 95, 5.4.2013 г., стр. 23.

      (4)  ОВ L 195, 18.7.2013 г., стр. 27.

      (5)  Рейтинг „A“ е рейтинг от най-малко „A3“ от Moody’s, „A-“ от Fitch или Standard & Poor’s или „AL“ от DBRS.


title: Решение (ОВППС) 2015/1334 на Съвета от 31 юли 2015 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2015/521

text:
               1.8.2015

               BG

               Официален вестник на Европейския съюз

               L 206/61

         РЕШЕНИЕ (ОВППС) 2015/1334 НА СЪВЕТА
   от 31 юли 2015 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за отмяна на Решение (ОВППС) 2015/521
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 26 март 2015 г. Съветът прие Решение (ОВППС) 2015/521 (2) за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (наричан по-долу „списъкът“).

               (3)

               В съответствие с член 1, параграф 6 от Обща позиция 2001/931/ОВППС е необходим редовен преглед на имената на лицата, групите и образуванията в списъка, за да се гарантира, че има основания за оставането им в него.

               (4)

               В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът се увери, че компетентните органи, посочени в член 1, параграф 4 от Обща позиция 2001/931/ОВППС, са взели решенията, съгласно които всички лица, групи и образувания в списъка са участвали в терористични действия по смисъла на член 1, параграфи 2 и 3 от посочената обща позиция. Съветът също така стигна до заключението, че за лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва да продължат да се прилагат специалните ограничителни мерки, предвидени в нея.

               (6)

               Списъкът следва да бъде съответно актуализиран и Решение (ОВППС) 2015/521 следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение (ОВППС) 2015/521 се отменя.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 31 юли 2015 година.

            За Съвета

            Председател

         J. ASSELBORN

      (1)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      (2)  Решение (ОВППС) 2015/521 на Съвета от 26 март 2015 г. за актуализиране и изменение на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2014/483/ОВППС (ОВ L 82, 27.3.2015 г., стр. 107).

      ПРИЛОЖЕНИЕ

         СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1

      I.   ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт: D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия.

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия.

                  4.

                  ARBABSIAR Manssor (известен също като Mansour Arbabsiar), роден на 6 или 15.3.1955 г. в Иран. Ирански и американски гражданин. Паспорт: C2002515 (Иран); паспорт: 477845448 (САЩ). Национален идентификационен № 07442833, срок на валидност: 15.3.2016 г. (свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия), член на Hofstadgroep.

                  6.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан.

                  7.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555.

                  8.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, катоYusuf Abu-al-Karkh), роден приблизително през 1957 г. в Иран. Адреси: 1) Kermanshah, Иран, 2) военна база Mehran, провинция Ilam, Иран.

                  9.

                  SHAKURI Ali Gholam, роден приблизително през 1965 г. в Техеран, Иран.

                  10.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт: 008827 (ирански, дипломатически), издаден през 1999 г. Чин: генерал-майор.

            II.   ГРУПИ И ОБРАЗУВАНИЯ

                  1.

                  Abu Nidal Organisation — ANO (Организация „Абу Нидал“) (известна също като Fatah Revolutionary Council („Революционен съвет на Фатах“), като Arab Revolutionary Brigades („Арабски революционни бригади“), като Black September („Черен септември“), като Revolutionary Organisation of Socialist Muslims („Революционна организация на мюсюлманите социалисти“).

                  2.

                  Al-Aqsa Martyrs' Brigade („Бригади на мъчениците от Ал-Акса“).

                  3.

                  Al-Aqsa e.V. (Сдружение „Ал-Акса“).

                  4.

                  Babbar Khalsa („Бабар Калса“).

                  5.

                  Communist Party of the Philippines („Комунистическа партия на Филипините“), включително New People's Army — NPA, Philippines („Нова народна армия — Филипини“).

                  6.

                  Gama'a al-Islamiyya („Джамаа Ислямия“) (известна също като Al-Gama'a al-Islamiyya) („Ислямска общност“ — IG).

                  7.

                  İslami Büyük Doğu Akıncılar Cephesi — IBDA-C („Фронт на великите ислямски източни воини“).

                  8.

                  Hamas („Хамас“), включително Hamas-Izz al-Din al-Qassem.

                  9.

                  Hizballah Military Wing (Военно крило на ливанската „Хизбула“) (известно също като Hezbollah Military Wing, като Hizbullah Military Wing, като Hizbollah Military Wing, като Hezballah Military Wing, като Hisbollah Military Wing, като Hizbu'llah Military Wing, като Hizb Allah Military Wing, като Jihad Council, както и всички единици на негово подчинение, включително Организацията за външна сигурност).

                  10.

                  Hizbul Mujahideen — HM („Муджахидини на Хизбула“).

                  11.

                  Hofstadgroep.

                  12.

                  International Sikh Youth Federation — ISYF („Международна федерация на младите сикхи“).

                  13.

                  Khalistan Zindabad Force — KZF („Силата на Калистан Зиндабад“).

                  14.

                  Kurdistan Workers' Party — PKK („Кюрдска работническа партия“) (известна също като KADEK, като KONGRA-GEL).

                  15.

                  Liberation Tigers of Tamil Eelam — LTTE („Тигри за освобождение на Тамил Илам“).

                  16.

                  Ejército de Liberación Nacional („Национална армия за освобождение“).

                  17.

                  Palestinian Islamic Jihad — PIJ („Палестински ислямски джихад“).

                  18.

                  Popular Front for the Liberation of Palestine — PFLP („Народен фронт за освобождение на Палестина“).

                  19.

                  Popular Front for the Liberation of Palestine — General Command („Народен фронт за освобождение на Палестина — Главно командване“) (известен също като PFLP — General Command).

                  20.

                  Fuerzas armadas revolucionarias de Colombia — FARC („Революционни въоръжени сили на Колумбия“).

                  21.

                  Devrimci Halk Kurtuluș Partisi-Cephesi — DHKP/C (известна също като Devrimci Sol („Революционна левица“), като Dev Sol („Революционна армия/фронт/партия за народно освобождение“).

                  22.

                  Sendero Luminoso — SL („Сияйната пътека“).

                  23.

                  Teyrbazen Azadiya Kurdistan — TAK (известна също като Kurdistan Freedom Falcons („Соколи за свободата на Кюрдистан“) и като Kurdistan Freedom Hawks („Ястреби за свободата на Кюрдистан“).